טייטום אוניל

טייטום ביאטריס א'וניל (באנגלית: Tatum Beatrice O'Neal; נולדה ב-5 בנובמבר 1963) היא שחקנית אמריקאית, והצעירה ביותר שזכתה בפרס אוסקר, בגיל עשר, על תפקידה ב"ירח של נייר".

ביוגרפיה
נולדה בלוס אנג'לס, קליפורניה שבארצות הברית, למשפחה נוצרית בעיקרה, אם כי סבתו של אביה הייתה יהודייה-אשכנזית. הוריה הם השחקן ראיין אוניל והשחקנית ג'ואנה מור. אביה גידל אותה ואת אחיה לאחר גירושי הוריה על רקע התמכרות לסמים של האם. הוריה היו מכורים לסמים ואלכוהול, והיא חוותה התעללות פיזית ומילולית מצד אביה.

 קריירה 
היא ידועה בעיקר בזכות תפקידיה בסרטים במהלך שנות ה-70. בשנת 1974 היא זכתה על תפקידה בסרט "ירח של נייר" בפרס אוסקר לשחקנית המשנה הטובה ביותר ופרס גלובוס הזהב לכוכב החדש הטוב ביותר. בסרט היא שיחקה לצד אביה ראיין אוניל.

בשנת 2006 גילמה את הדמות הראשית בטלנובלה האמריקאית "Wicked Wicked Games" מבית רשת MyNetworkTV. במלודרמה הרומנטית הזו כיכבה אוניל בתפקיד בליית' האנטר, אישה יפהפייה שמחליטה לנקום בבן זוגה שעזב אותה לפני 25 שנים, ולהשתלט על מסלול המרוצים שלו. באותה השנה הייתה המודחת השנייה בעונה השנייה של תוכנית המציאות האמריקאית, רוקדים עם כוכבים.

בשנת 2010 השתתפה בסרט "The Runaways", סרט ביוגרפי אודות להקת ההארד רוק החלוצית המורכבת כולה מבנות נוער משנות ה-70, "The Runaways".

בשנת 2014 שיחקה בדרמה הקומית "מצחיקה שכזאת" של הבמאי פיטר בוגדנוביץ', לצד ג'ניפר אניסטון, אוון וילסון וקתרין האן.

 חיים אישיים 
אוניל זנחה את הקריירה הקולנועית לטובת נישואיה לג'ון מקנרו בשנת 1986, ובאותן שנים היא מיעטה להופיע בסרטים. רק לקראת שנות ה-2000 שבה לשחק. עם גירושיה ממקנרו בשנת 1994 נשארו ילדיה במשמורת אביהם על רקע התמכרותה לסמים.

חייה הפרטיים של אוניל היו סוערים. באוטוביוגרפיה שכתבה היא האשימה חבר של אביה בהטרדה מינית, ואת אביה בהתעללות נפשית ופיזית, אך אביה הכחיש זאת. בשנת 2008 היא נאסרה באשמת רכישת סמים.

ב-2015 הודיעה על מערכת יחסים עם מארחת הטלוויזיה והשחקנית רוזי אודונל.

בשנת 2020 עברה שבץ מוחי לאחר מנת יתר ונכנסה לתרדמת שנמשכה שישה שבועות. לאחר שהתעוררה, לא יכלה לדבר, ללכת או לראות, ועברה שיקום ממושך.

פילמוגרפיה
סרטים
 שנה סרט תפקיד הערות 1973 ירח של נייר אדי לוגינס פרס אוסקר לשחקנית המשנה הטובה ביותרפרס דוד די דונטלו לשחקנית הזרה הטובה ביותר, פרס גלובוס הזהב לכוכבת החדשה של השנה. מועמדות לפרס גלובוס הזהב לשחקנית הטובה ביותר בסרט קומדיה. 1976 The Bad News Bears אמנדה וורליצר Nickelodeon אליס פורסיט 1978 נולדה לתהילה שרה בראון 1980 Circle of Two שרה נורטון חמודות קטנות פריס ויטני 1981 Prisoners כריסטי לא הופץ 1985 Certain Fury סקרלט 1992 Little Noise סטלה 1996 בסקיאט סינתיה קרוגר 2002אשת הנבל קמיל פיקו פרס לשחקנית הטובה ביותר בפסטיבל הקולנוע בסן דייגו 2003 The Technical Writer סלים 2006 My Brother אריקה 2008 Saving Grace B. Jones גרייס בי ג'ונס חמש הנפלאים: שערוריית המעודדות מטקסס לורן טיפיט 2010הנמלטות מארי הרמון Sweet Lorraine לוריין בבי Mr. Sophistication קים ווטרס2011בקשה אחרונה היידן אמרי2014מצחיקה שכזאת מלצריתהופעת קמע2017Rock, Paper, Scissorsד"ר אוולין באוור2018God's Not Dead: A Light in Darknessברברה סלומון

טלוויזיה
 שנה תוכנית תפקיד הערות1984Faerie Tale Theatreזהבה"Goldilocks and the Three Bears"1989CBS Schoolbreak Specialקיםבפרק: "15 and Getting Straight"1993Woman on the Run: The Lawrencia Bembenek Storyלורי במבנק2003סקס והעיר הגדולהקירהבפרק: "A Woman's Right to Shoes"20048 כללים פשוטיםגברת מקנהבפרק: "Opposites Attract: Part 3: Night of the Locust"חוק וסדר: כוונה פליליתקלי גרנטבפרק: "Semi-Detached"2005Ultimate Film Fanaticשופטת2005–2011הצילו (אנ')מגי2006רוקדים עם כוכביםעצמה5 פרקיםWicked Wicked Gamesבליית' האנטר51 פרקים2010המרוץ לדראג של רו פולעצמהבפרק: "The Diva Awards"2011Ryan and Tatum: The O'Nealsעצמה2015מטבחי הגיהנוםעצמהבפרק: "6 Chefs Compete"2017מחשבות פליליותמירנדה וייטבפרק: "Assistance Is Futile"

קישורים חיצוניים



הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:זוכי אוסקר: שחקנית המשנה הטובה
קטגוריה:זוכי פרס גלובוס הזהב: קולנוע: כוכבת השנה
קטגוריה:שחקנים להט"בים אמריקאים
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1963
קטגוריה:אמריקאים שנולדו ב-1963